Хайнрих Хайне
Рибарко мила, свойта лодка…

Превод от немски: Димитър Стоевски, 1947

chitanka.info

Рибарко мила, свойта лодка

на тоя глъхнал бряг вържи,

седни до мене и за ласки

ръце във моите сложи.

Не се плаши, а с кротка вяра

склони глава на мойта гръд;

така доверчиво в морето

нали излизаш всеки път?

В сърцето ми като в морето

бушуват яростни вълни,

ала и бисери се крият

във неговите глъбини.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.